Årdal es va convertir en un símbol de la Noruega moderna després de la Segona Guerra Mundial. En pocs anys, Årdal va passar de ser una comunitat rural escassament poblada a esdevenir una petita ciutat al voltant de la planta d'alumini Årdal og Sunndal Verk. La construcció de la planta d'alumini d'Årdal va començar el 1941, un any després de l'ocupació nazi de Noruega. L'objectiu era construir una gran indústria de l'alumini per a reforçar la indústria de guerra alemanya. L'Estat noruec va confiscar la planta sense acabar a Årdal el 1945 al final de la guerra. La planta fou acabada pel govern i la producció va començar el 1948.